เดินเข้า “Hot Pot”  วันนี้ นอกจากจะมีหม้อไฟใฟให้อร่อยกันตามปกติแล้ว ตั้งแต่วันนี้ - 31 พ.ค. 2558 ยังมีอีกหนึ่งเมนูหม้อไฟสุดเด็ดมาให้ลิ้มลองกันด้วย โดยไม่มีการคิดราคาเพิ่มแต่อย่างใด นั่นคือเมนู “พอทจังกึม” หรือที่รู้จักในชื่อ “บูเดชิเก” เมนูหม้อไฟขึ้นชื่อของเกาหลี ที่ยกมาให้อร่อยกันแบบจัดเต็ม แค่เดินเข้ามาแล้วสั่ง “พอทจังกึม” กับพนักงานเท่านั้น ก็จะได้ต้มยำเกาหลีมาให้อร่อยกัน

ซึ่งในหม้อของ “พอทจังกึม” ก็จะอัดแน่นไปด้วยของอร่อยนานาชนิดๆ เช่น เส้นบะหมี่เกาหลี,  แป้งต๊อกโบกี, ลูกชิ้นคริสตัลไข่ปลา, ฟองเต้าหู้ซีฟู้ด, ไส้กรอกชูบริกคอลลาเจน พร้อมซุปที่ผสมซอสโคชูจังรสเข้มข้น เหมือนดังต้มยำสไตล์เกาหลี แถมยังสามารถเดินไปตักอาหารอย่างอื่นเพิ่มได้เรื่อยๆ ที่บาร์ฮอท พอท ให้ความอร่อยไม่สะดุด

ส่วนขั้นตอนความอร่อย ก็เริ่มต้นจากเปิดไฟให้แรงเต็มที่เพื่อให้พอทจังกึมเดือดพล่าน และรอประมาณ 4 - 6 นาที ให้อาหารในหม้อทั้งหมดสุกได้ที่ จากนั้นก็ปรับอุณหภูมิเป็นไฟอุ่น แล้วก็เพลินกับกองทัพของอร่อยในหม้อได้เลย หรือจะเดินไปตักอาหารอย่างอื่นที่บาร์ฮอท พอทมาลวกหรือต้มเพิ่มเติมในน้ำซุปรสชาติเข้มข้นอีกก็ได้ เช่น หมูสไลซ์ สาหร่ายวากาเมะ หมูห่อสาหร่าย เนื้อวัวหมัก ไส้อ่อนหมัก หมูหมัก เต้าหู้ปลา ปลาหมึกยัดไส้ ไส้กรอกเยอรมัน

เมื่อลวกอาหารจนสุกแล้ว จิ้มกับน้ำจิ้มสุกี้สูตรเข้มข้นของ “Hot Pot” ก็จะยิ่งเพิ่มความอร่อยลงตัวมากขึ้น หรือจะลองประยุกต์ด้วยการผสมซอสโคชูจังลงไปด้วยก็ได้

สำหรับต้นกำเนิดของ “บูเดชิเก” เกิดมาจากเมื่อสมัยสงครามโลก ทหารอเมริกันได้เข้าไปตั้งฐานทัพในเกาหลี และด้วยความหนาวกับความหิว จึงนำอาหารทุกอย่างที่มีทั้งของเกาหลี เช่น มาม่าเกาหลี กิมจิ และของอเมริกัน เช่น แฮม สแปม เบคอน ไส้กรอก มาใส่รวมกันลงไปในหม้อไฟแล้วกินคลายหนาว จึงเป็นต้นกำเนิดของ “บูเดชิเก” ขึ้นมา


ไม่ต้องไปไกลถึงเกาหลี ก็อร่อยกับต้มยำเกาหลีหม้อไฟได้ง่ายๆ แล้ว ที่ “Hot Pot”